kalixlouiis/myanmar-wikipedia-corpus huggingface dataset:
thumb|အိမ်စောင့်အစိုးရဝန်ကြီးချုပ် ဗိုလ်ချုပ်ကြီးနေဝင်းနှင့် အစ္စရေးနိုင်ငံဝန်ကြီးချုပ်တို့ ၁၉၅၉ခုနှစ်တွင်တွေ့ဆုံစဉ် ရွေးကောက်ခံအစိုးရအား အာဏာပြန်လွှဲပြီးချိန်တွင် ဦးနုမှာ ဝန်ကြီးချုပ် ပြန်ဖြစ်လာသည်။
သို့သော် ၁၉၆၂ခုနှစ် နိုင်ငံတော်အာဏာသိမ်းမှုအပြီး ဗိုလ်ချုပ်ကြီးနေဝင်းမှာ ဝန်ကြီးချုပ်ဖြစ်လာခဲ့သည်။
၁၉၇၄ခုနှစ် အခြေခံဥပဒေကို အသက်သွင်းပြီးနောက် ဗိုလ်ချုပ်ကြီးနေဝင်းမှာ သမ္မတဖြစ်သွားပြီး ဦးစိန်ဝင်းမှာ ဝန်ကြီးချုပ်ဖြစ်လာခဲ့သည်။
ထို့နောက် ၁၉၈၈အာဏာသိမ်းမှုအပြီးတွင် အာဏာသိမ်းခေါင်းဆောင် ဗိုလ်ချုပ်ကြီးစောမောင်က ဝန်ကြီးချုပ်ဖြစ်လာသည်။
ထို့နောက် တပ်မတော်မှ စစ်အရာရှိများ ဆက်တိုက် ဝန်ကြီးချုပ်ဖြစ်လာခဲ့သည်။
တပ်မတော်၏ အုပ်ချုပ်မှုအောက်တွင် ကာလကြာရှည် နေခဲ့ရသဖြင့် နိုင်ငံတော်ဝန်ကြီးချုပ်များမှာ တာဝန်ထမ်းဆောင်ဆဲ တပ်မတော်အရာရှိများ (သို့မဟုတ်) အငြိမ်းစား တပ်မတော်အရာရှိများ အများဆုံးဖြစ်သည်။
ရွေးကောက်ခံ နိုင်ငံရေးသမားများ နည်းပါးခဲ့ရသည်။
၂၀၀၅ခုနှစ်တွင် အာဆီယံ-အိန္ဒိယ အစည်းအဝေးသို့ တက်ရောက်နေသော ဝန်ကြီးချုပ် ဗိုလ်ချုပ်ကြီးစိုးဝင်း နောက်ဆုံးဝန်ကြီးချုပ်ဖြစ်သော ဗိုလ်ချုပ်ကြီးသိန်းစိန်သည် ၂၀၁၀ရွေးကောက်ပွဲနီးကပ်လာချိန်တွင် တပ်မတော်မှ အငြိမ်းစားယူကာ ဝန်ကြီးချုပ် ဦးသိန်းစိန်ဖြစ်လာခဲ့သည်။
၂၀၀၈ခုနှစ် အခြေခံဥပဒေအသစ်အရ ၂၀၁၁ခုနှစ်တွင် ဝန်ကြီးချုပ်ရာထူးကို ဖျက်သိမ်းကာ နိုင်ငံတော်ခေါင်းဆောင်နှင့် အစိုးရအဖွဲ့ခေါင်းဆောင်အဖြစ် သမ္မတရာထူးဖြင့် ထားရှိခဲ့သည်။
thumb|အစိုးရအဖွဲ့အကြီးအကဲများ တက်ရောက်လေ့ရှိသည့် အာဆီယံထိပ်သီးအစည်းအဝေးသို့တက်ရောက်နေသော နောက်ဆုံးဝန်ကြီးချုပ် ဗိုလ်ချုပ်ကြီးသိန်းစိန် ၂၀၂၁ခုနှစ် ဩဂုတ်လ ၁ရက်နေ့မှစ၍ နိုင်ငံတော်စီမံအုပ်ချုပ်ရေးကောင်စီ၊ စီမံခန့်ခွဲရေးကော်မတီကို ပြည်ထောင်စုသမ္မတမြန်မာနိုင်ငံတော်၊ အိမ်စောင့်အစိုးရဟူ၍ ပြောင်းလဲဖွဲ့စည်းခဲ့သည်။
ကောင်စီဥက္ကဋ္ဌမှာ နိုင်ငံတော်ဝန်ကြီးချုပ်ဖြစ်လာခဲ့ပြီး ဒုတိယဥက္ကဋ္ဌမှာ ဒုတိယဝန်ကြီးချုပ် ဖြစ်လာခဲ့သည်။
၂၀၂၅ ခုနှစ် ဇူလိုင် ၃၁ ရက် တွင် အမျိုးသားကာကွယ်ရေး နှင့် လုံခြုံရေးကောင်စီ ထံသို့ တပ်မတော်ကာကွယ်ရေးဦးစီးချုပ် ဗိုလ်ချုပ်မှူးကြီး မင်းအောင်လှိုင် က အာဏာပြန်လွှဲအပ်ခဲ့ပြီးနောက် ပြည်ထောင်စုအစိုးရအဖွဲ့ရုံး ဝန်ကြီးချုပ်သည် ဦးညိုစော ဖြစ်လာခဲ့သည်။
အခြား ဝန်ကြီးချုပ်များ ၂၀၁၆ခုနှစ်တွင် အမျိုးသားဒီမိုကရေစီအဖွဲ့ချုပ်မှ အာဏာရပြီးနောက် ဒေါ်အောင်ဆန်းစုကြည်အား နိုင်ငံတော်အတိုင်ပင်ခံပုဂ္ဂိုလ်ရာထူး ဖန်တီးပေးနိုင်ခဲ့သည်။
ထိုရာထူး၏ တာဝန်နှင့် လုပ်ပိုင်ခွင့်များသည် ဝန်ကြီးချုပ်နှင့် အလားသဏ္ဌာန်တူညီသည်။
thumb|အစိုးရအဖွဲ့အကြီးအကဲများ တက်ရောက်လေ့ရှိသည့် အာဆီယံထိပ်သီးအစည်းအဝေးသို့တက်ရောက်နေသော နိုင်ငံတော်၏အတိုင်ပင်ခံပုဂ္ဂိုလ် ဒေါ်အောင်ဆန်းစုကြည် အခြား စင်ပြိုင်အနေဖြင့် ပြည်ထောင်စု မြန်မာနိုင်ငံ အမျိုးသားညွန့်ပေါင်းအစိုးရ၏ ဝန်ကြီးချုပ်အဖြစ် ဦးစိန်ဝင်း၊ အမျိုးသားညီညွတ်ရေးအစိုးရအနေဖြင့် မန်းဝင်းခိုင်သန်းတို့ကို ဝန်ကြီးချုပ်အဖြစ် စင်ပြိုင်ခန့်အပ်ထားခြင်းများလည်း ရှိသည်။
ဝန်ကြီးချုပ်များစာရင်း ဆက်စပ်ကြည့်ရန် မြန်မာနိုင်ငံ၏ ဒုတိယ ဝန်ကြီးချုပ် မြန်မာနိုင်ငံ၏ သမ္မတ နိုင်ငံတော်၏ အတိုင်ပင်ခံပုဂ္ဂိုလ် ကိုးကား ကဏ္ဍ:မြန်မာနိုင်ငံ၏ ဝန်ကြီးချုပ်များ။
ဇော်ဝင်း(၃၀ ဒီဇင်ဘာ ၁၉၉၄ ဖွား)သည် မြန်မာဘောလုံးသမားတစ်ဦးဖြစ်ပြီး ရန်ကုန်ယူနိုက်တက်အသင်းတွင် နောက်တန်းခံစစ်နေရာတွင် ကစားခဲ့သည်။
ယခုအခါတွင် ချင်းယူနိုက်တက်အသင်းသို့ ပြောင်းရွေ့ကစားခဲ့သည်။
ပြင်ပလင့်များ Yangon United ကိုးကား Category:မြန်မာဘောလုံးသမားများ။
ဇော်ဝင်း (ဘောလုံးသမား) ဦးဇော်ဝင်း(ကမန် အမျိုးသား တိုးတက်ရေးပါတီ၏ ဥက္ကဋ္ဌ) ဇော်ဝင်း (ကျား)(နိုင်ငံရေးသမား၊ ဦးဖိုးကျား၏တစ်ဦးတည်းသောသား) ဦးဇော်ဝင်း(စာရေးဆရာ)။
ဇော်ဇော်ဦး (၃၁ ဇူလိုင် ၁၉၈၉ ခုနှစ်)သည် မြန်မာလက်ရွေးစင်ဘောလုံးသမားတစ်ဦးဖြစ်ပြီး မြန်မာ အမျိုးသား ဘောလုံးအသင်းနှင့် မြန်မာ ယူ-၂၃ ဘောလုံးအသင်းတို့တွင် နောက်တန်း ခံစစ်နေရာတွင် ကစားခဲ့သည်။
၂၀၁၁ ဆီးဂိမ်းပြိုင်ပွဲတွင် မြန်မာ ယူ-၂၃ အသင်းနှင့်အတူ ကြေးတံဆိပ် ဆွတ်ခူးဖူးသည်။
လက်ရှိကစားနေသော ကလပ်အသင်းမှာ ဧရာဝတီယူနိုက်တက် ဘောလုံးအသင်းဖြစ်သည်။
ဇင်မင်းထွန်း(၁၂ ဇွန်လ ၁၉၉၃ခုနှစ်)သည် ရတနာပုံအသင်းမှ ကစားသမားတစ်ဦးဖြစ်ပြီး မြန်မာ လက်ရွေးစင် အားကစားသမားတစ်ဦးလည်း ဖြစ်သည်။
၃၀ မတ်လ ၂၀၁၅ရက်နေ့တွင် အင်ဒိုနီးရှားအသင်းနှင့် ကန်သောပွဲ၌ ပထမဆုံး ဝင်ရောက်ကစားခဲ့သည်။
ဝင်းမင်းထွဋ်(၆ ဧပြီ ၁၉၈၆ ခုနှစ်)သည် မြန်မာလက်ရွေးစင်အားကစားသမားဖြစ်ပြီး ၂၀၀၉ ခုနှစ်မှ စတင်ကာ မြန်မာလက်ရွေးစင်ဘောလုံးအသင်းတွင် ကစားခဲ့သည်။
မျိုးလှိုင်ဝင်း(၂၄ မေလ ၁၉၇၃ ခုနှစ်) သည် မြန်မာလက်ရွေးစင် ကစားသမားဟောင်းတစ်ဦးဖြစ်ပြီး မြန်မာလက်ရွေးစင်အသင်းတွင်ကစားစဉ်က ရှေ့တန်း(တိုက်စစ်)နေရာတွင် ကစားခဲ့သည်။
သူသည် ၁၉၉၈ တိုက်ဂါးဖလားပြိုင်ပွဲ(အရှေ့တောင်အာရှချန်ပီယံရှစ်ဘောလုံးပြိုင်ပွဲ)တွင် ဂိုးသွင်းအများဆုံး ရွှေဖိနပ်ဆုရရှိသူ ဖြစ်ခဲ့သည်။
ASEAN ("Tiger") Cup 1998 (Vietnam) Details RSSSF ကိုးကား Category:မြန်မာဘောလုံးသမားများ။
ရန်အောင်ကျော်(၄ ဩဂုတ်လ ၁၉၈၉ ခုနှစ်)သည် မြန်မာလက်ရွေးစင်အားကစားသမားဖြစ်ပြီး မြန်မာလက်ရွေးစင်အသင်းတွင် အလယ်တန်းနေရာမှ ကစားသော ကစားသမားတစ်ဦးဖြစ်သည်။
ရန်ကုန်ယူနိုက်တက်အသင်းနှင့်အတူ မြန်မာနေရှင်နယ်လိဂ်ဖလားကို သုံးကြိမ်တိုင်တိုင် ဆွတ်ခူးခဲ့ပြီး ၂၀၁၁ ခုနှစ် ဆီးဂိမ်းပြိုင်ပွဲတွင် မြန်မာ ယူ-၂၃ အသင်းနှင့်အတူ ကြေးတံဆိပ်ရရှိခဲ့သူ တစ်ဦးလည်းဖြစ်သည်။
ဂုဏ်ပြုဆုများ နိုင်ငံလက်ရွေးစင်အသင်း Philippine Peace Cup (1): 2014 ကလပ်အသင်း မြန်မာနေရှင်နယ်လိဂ် (၄): ၂၀၁၁၊၂၀၁၂၊၂၀၁၃၊၂၀၁၅ ခုနှစ် MFF ဖလား (၁): ၂၀၁၁ ခုနှစ် ကိုးကား Category:မြန်မာဘောလုံးသမားများ။
thumbnail|လောင်ဂျီကျူမျဉ်းများသည် အီကွေတာမျဉ်းနှင့် ထောင့်မှန်ကျပြီး လတ္တီကျူမျဉ်းများသည် အီကွေတာမျဉ်းနှင့် အပြိုင်ဖြစ်သည်။
ပထဝီဝင် ကိုဩဒိနိတ် စနစ် သို့မဟုတ် ပထဝီဝင် မြေပုံညွှန်းစနစ် (Geographic coordinate system) သည် ကမ္ဘာပေါ်ရှိ တည်နေရာတိုင်းအား သတ်မှတ်ထားသည့် နံပါတ် သို့မဟုတ် စာလုံး သို့မဟုတ် သင်္ကေတများဖြင့် ဖော်ပြပေးနိုင်သော မြေပုံညွှန်းစနစ်တစ်ခု ဖြစ်သည်။
ကမ္ဘာ၏ တည်နေရာအား လတ္တီကျူနှင့် လောင်ဂျီကျူများအဖြစ် တိုက်ရိုက်တိုင်းတာသည်။
ရန်အောင်လင်း(၃ မတ် ၁၉၉၃ ခုနှစ်) မြန်မာလက်ရွေးစင် ဂိုးသမားတစ်ဦးဖြစ်ပြီး မြန်မာ အမျိုးသား ဘောလုံးအသင်းနှင့် မြန်မာ ယူ-၂၂ ဘောလုံးအသင်းတို့တွင် ဝင်ရောက်ကစားခဲ့သည်။
လက်ရှိကစားနေသော အသင်းမှာ ရတနာပုံအသင်းဖြစ်ပြီး ၂၀၁၅၊နိုဝင်ဘာလတွင် ပြောင်းရွေ့ခဲ့ခြင်းဖြစ်သည်။
ကိုးကား Yan Aung Lin FB Yadanarbon pages Category:မြန်မာဘောလုံးသမားများ။
ရန်အောင်ဝင်း(၉ စက်တင်ဘာ ၁၉၉၂ ခုနှစ်)သည် မြန်မာလက်ရွေးစင်အားကစားသမား တစ်ယောက်ဖြစ်ပြီး ၂၀၁၀ ခုနှစ်တွင် မြန်မာ အမျိုးသား ဘောလုံးအသင်းတွင် ပထမဆုံး ဝင်ရောက်ကစားခဲ့သည်။
ရန်ကုန်ယူနိုက်တက် အသင်းနှင့်အတူ မြန်မာနေရှင်နယ်လိဂ်ဖလားကို ၂ ကြိမ်တိုင်တိုင် ဆွတ်ခူးဖူးပြီး ၂၀၁၁ ခုနှစ် အရှေ့တောင်အာရှ ဆီးဂိမ်းပြိုင်ပွဲတွင် မြန်မာ ယူ-၂၃ အသင်းနှင့်အတူ ကြေးတံဆိပ် ဆွတ်ခူးဖူးသည်။
၂၀၁၃ ခုနှစ်တွင် တစ်သင်းတည်း ကစားဖော် ကောင်းစည်သူနှင့်အတူ ရတနာပုံအသင်းသို့ ပြောင်းရွေ့သွားခဲ့သည်။
သူဟာ သူ၏ ကလပ်နှင့် နိုင်ငံအသင်းအတွက် နောက်တန်း(ညာဝန်း)အတွက် ပထမဦးစားပေး ရွေးချယ်ခံရသည်။
ရန်နိုင်အောင်(၂၅ ဒီဇင်ဘာ ၁၉၉၃ ခုနှစ်)သည် ဘောလုံးသမားတစ်ဦးဖြစ်ပြီး ရန်ကုန်ယူနိုက်တက်အသင်းတွင် ညာတောင်ပံနေရာ၌ ကစားလျက်ရှိသည်။
ရဲကိုဦး(၂၀ ဩဂုတ် ၁၉၉၄)သည် မြန်မာနေရှင်နယ်လိဂ်တွင် ယှဉ်ပြိုင်နေသော ရတနာပုံအသင်းမှ အလယ်တန်းကစားသမားတစ်ဦးဖြစ်သည်။
မြန်မာ ယူ-၂၃ အသင်းအတွက် ၂၀၁၅ ဆီးဂိမ်းပြိုင်ပွဲတွင် ငွေတံဆိပ်ရရှိအောင် စွမ်းဆောင်ပေးခဲ့သည်။
Profile ရတနာပုံအသင်းနှင့်အတူ 2010 AFC President's Cup, 2011 AFC President's Cupနှင့် 2015 AFC Cup တို့ကို ပါဝင်ယှဉ်ပြိုင် ကစားခဲ့သည်။
ရာဇာဝင်းသိန်း(၉ ဧပြီ ၁၉၈၈ ခုနှစ်)သည် မြန်မာလက်ရွေးစင်အားကစားသမား တစ်ယောက်ဖြစ်ပြီး မြန်မာ အမျိုးသား ဘောလုံးအသင်းတွင် ၂၀၀၇ ခုနှစ်မှစ၍ စတင်ကစားခဲ့သည်။
ဂုဏ်ပြုဆုများ ကလပ်အသင်း မြန်မာနေရှင်နယ်လိဂ်ဖလား(၃):၂၀၁၁၊၂၀၁၂၊၂၀၁၃ MFF Cup(၁):၂၀၁၂ ကိုးကား Category:မြန်မာဘောလုံးသမားများ။
ရဲရင့်အောင်(၂၆ ဖေဖော်ဝါရီ ၁၉၉၈ ခုနှစ်)သည် နောက်တန်း ခံစစ်နေရာတွင် ကစားသော ကစားသမားတစ်ဦးဖြစ်ပြီး မြန်မာ ယူ-၁၉ အသင်းတွင် ပါဝင်ကစားနေသော မြန်မာလက်ရွေးစင် တစ်ဦးလည်း ဖြစ်သည်။
လက်ရှိကစားနေသော ကလပ်အသင်းမှာ ရတနာပုံအသင်းဖြစ်သည်။
သူကို စစ်ကိုင်းတိုင်းဒေသကြီး၊ အင်းတော်မြို့တွင် မွေးဖွားခဲ့သည်။
သူသည် အသက် ၁၃ နှစ်ကတည်းကပင် ဘောလုံးလောကသို့ ဝင်ရောက်ခဲ့သည်။
သူသည် မြန်မာ ယူ-၂၀ အသင်း၏ အသင်းခေါင်းဆောင်အဖြစ် ၂၀၁၇ ယူ-၂၀ ကမ္ဘာဖလား ခြေစစ်ပွဲကို ဝင်ရောက်ကစားခဲ့သည်။
၁၇ အောက်တိုဘာ ၂၀၁၅ ရက်နေ့တွင် မြန်မာဘောလုံးအကယ်ဒမီ(မန္တလေး)မှ ရတနာပုံအသင်းသို့ ပြောင်းရွေ့လက်မှတ် ရေးထိုးခဲ့သည်။
ရဲဇော်ထက်အောင်(၁ ဧပြီ ၁၉၉၁ ခုနှစ်)သည် မြန်မာလက်ရွေးစင်ကစားသမား တစ်ဦးဖြစ်ပြီး မြန်မာလက်ရွေးစင်ဘောလုံးအသင်းနှင့် မြန်မာ ယူ-၂၂ အသင်းတို့တွင် နောက်တန်းခံစစ်နေရာမှာ ကစားခဲ့သည်။
သူသည် ရတနာပုံအသင်းနှင့်အတူ မြန်မာ နေရှင်နယ် လိဂ် ဖလားကို ၂ ကြိမ်တိုင်တိုင် ဆွတ်ခူးဖူးသည်။
ရဲဝင်းအောင်(၆ ဩဂုတ် ၁၉၉၃ ခုနှစ်)သည် ဘောလုံးသမားတစ်ဦးဖြစ်ပြီး မြန်မာ အမျိုးသား ဘောလုံးအသင်းနှင့် ရတနာပုံအသင်းတို့တွင် နောက်တန်း ခံစစ်နေရာမှ ကစားခဲ့သည်။
သူသည် မြန်မာ ယူ-၂၃ အသင်းတွင် အလယ်တန်းမှ ကစားခဲ့ပြီး ၂၀၁၅ ခုနှစ် စင်ကာပူဆီးဂိမ်းတွင် ဒုတိယ ငွေတံဆိပ် ရရှိခဲ့သည်။
ဆီးဂိမ်းပြိုင်ပွဲစဉ်တွင် သူသည် ဖိလစ်ပိုင်အသင်းအား ဂိုးသွင်းခဲ့သည်။
အင်ထရာနက် () ဆိုသည်မှာ ပုဂ္ဂလိက ကွန်ယက် တစ်ခု ဖြစ်ပြီး အဖွဲ့အစည်းတစ်ခုအတွင်းရှိသူများသာ သုံးစွဲနိုင်သည်။
ယေဘုယျအားဖြင့် အချက်အလက်များနှင့် ဝန်ဆောင်မှုများကို အဖွဲ့အစည်း၏ အိုင်တီစနစ်မှတဆင့် အဖွဲ့အစည်းအတွင်းတွင်သာ အသုံးပြုနိုင်ပြီး ပြင်ပအင်တာနက်မှ ဝင်ရောက် မရယူနိုင်သည့် စနစ်ဖြစ်သည်။
အင်တာနက်၊ အင်ထရာနက်နှင့် အိပ်ထရာနက် ကွာခြားကြပုံ အောက်တိုဘာ ၁၉၊ ၁၉၉၈၊ စတီဗင် အယ်လ် တယ်လီးန် http://www.iorg.com/ alt=အင်ထရာနက်သရုပ်ပြပုံ|thumb|အင်ထရာနက် သရုပ်ပြပုံ အသုံးပြုပုံ အင်ထရာနက်ကို ကော်ပိုရိတ်ယဉ်ကျေးမှု ပြောင်းလဲသည့် ပလက်ဖောင်းအဖြစ် အသုံးပြုကြသည်။
ကိုးကား ကဏ္ဍ:သတင်းအချက်အလက် နည်းပညာ။
ချစ်စမ်းမောင်(၂၅ ဇန်နဝါရီ ၁၉၈၈ ခုနှစ်)သည် ဘောလုံးသမားတစ်ဦးဖြစ်ပြီး ဧရာဝတီယူနိုက်တက်အသင်းတွင် နောက်တန်း ခံစစ်နေရာတွင် ကစားသော ကစားသမားတစ်ဦးလည်း ဖြစ်သည်။
၃၁ မေ ၂၀၁၀ ခုနှစ်တွင် 2010 AFC President's Cup ပြိုင်ပွဲ၌ FC HTTUနှင့် ကစားသော ပွဲတွင် ၀-၀ သရေ အခြေအနေမှ ၂၉ မိနစ်တွင် ချစ်စမ်းမောင် ကန်သွင်းလိုက်သော ဘောလုံးသည် နိုင်ဖွယ်ဖြစ်ခဲ့သော်လည်း Arslanmyrat Amanow မှ ပြန်လည်ကန်သွင်းခဲ့သည်။
2015 AFC Cup အုပ်စုပွဲစဉ်တွင်လည်း Lao Toyota F.C. ပထမပိုင်းပွဲစဉ်၌ သူကန်သွင်းသော ပန်နတီဘောလုံး လွဲချော်ခဲ့သည်။
သို့သော် ထိုပွဲတွင် ဧရာဝတီယူနိုက်တက်မှ ၄-၃ ဖြင့် အနိုင်ရရှိခဲ့သည်။
၂၀၁၅ ဒီဇင်ဘာတွင် ဘောလုံးလောကမှ အနားယူခဲ့သည်။
စိုးမင်းနိုင်(၁ ဇူလိုင် ၁၉၉၀ ခုနှစ်)သည် မြန်မာဘောလုံးသမား တစ်ယောက်ဖြစ်ပြီး မကွေး ဘောလုံးအသင်းတွင် ကစားလျက်ရှိသည်။
သူသည် နိုင်ငံလက်ရွေးစင်အားကစားသမားတစ်ယောက်ဖြစ်ပြီး မြန်မာ အမျိုးသား ဘောလုံးအသင်းတွင် ပါဝင်ခဲ့သည်။
ပထမဆုံးပါဝင်ခဲ့သောပွဲမှာ ၃၀ ရက် မတ် ၂၀၁၅ တွင် ကန်ခဲ့သော အင်ဒိုနီးရှားအသင်းနှင့် ကန်သော ပွဲဖြစ်သည်။
စိုးမင်းဦး(၈ မတ်လ ၁၉၈၈ ခုနှစ်)သည် ဘောလုံးသမားတစ်ဦးဖြစ်ပြီး မြန်မာ အမျိုးသား ဘောလုံးအသင်းနှင့် ကမ္ဘောဇဘောလုံးအသင်းတို့တွင် ကစားခဲ့သည်။
အလယ်တန်းကျောင်းသား ဘဝကပင် သူသည် ကျောင်းသား အားကစားပြိုင်ပွဲများတွင် ဝင်ရောက်ယှဉ်ပြိုင်ခဲ့သည်။
၂၀၀၄ ခုနှစ်တွင် မန္တလေးအားကစားအင်စတီကျူသို့ ဝင်ရောက်ခဲ့သည်။
ထိုနှစ်တွင်ပင် မြန်မာ ယူ-၁၆ အသင်းအတွက် ရွေးချယ်ခြင်း ခံခဲ့ရသည်။
၂၀၀၄-၂၀၀၅ ရာသီတွင် မြန်မာပရီးမီးယားလိဂ် ပြိုင်ပွဲဝင်အသင်းတစ်သင်းဖြစ်သော တံခွန်အသင်းတွင် ကစားခဲ့သည်။
၂၀၀၆ ခုနှစ်တွင် တံခွန်အသင်း ဖျက်သိမ်းလိုက်ပြီးနောက် သူသည် YCDC FCတွင် ကစားခဲ့သည်။
၂၀၀၇ ခုနှစ်မှ စ၍ ရှေ့ပိုင်းနှစ်တွေအားလုံးသည် လက်ရှိ ကလပ်အသင်းဖြစ်သော ကမ္ဘောဇ ဘောလုံးအသင်းနှင့် လက်တွဲကစားခဲ့သည်။
၂၀၀၉ ခုနှစ်တွင် မြန်မာ ပရီးမီးယာလိဂ်ကို ပရော်ဖက်ရှင်နယ် ဘောလုံးကစားပွဲများ ဖြစ်လာစေရန် ရည်သန်၍ အဆင့်မြှင့်လိုက်သော အခါတွင်လည်း သူကို နိုင်ငံတစ်ဝန်း ကလပ်အသင်းများစွာတို့မှ စိတ်ဝင်းစားခဲ့သော်လည်း သူသည် ကမ္ဘောဇအသင်းနှင့်သာ ဆက်လက်၍ လက်တွဲခဲ့သည်။
စိုးမင်းဦးသည် 2009 AFC President's Cup ပြိုင်ပွဲတွင် ဂိုးအများဆုံးသွင်းခဲ့သူ ဖြစ်သည်။
နိုင်ငံတကာပွဲ သွင်းဂိုးများ စဉ် ရက်စွဲ ဘောလုံးကွင်း ပြိုင်ဘက်အသင်း သွင်းဂိုး ရလဒ် ပြိုင်ပွဲ ၁ ၂ မတ် ၂၀၁၃ သုဝဏ္ဏ အားကစားကွင်း, ရန်ကုန် 1–05–0 2014 AFC Challenge Cup qualification ၂ ၆ မတ် ၂၀၁၃ သုဝဏ္ဏ အားကစားကွင်း, ရန်ကုန် 1–01–0 2014 AFC Challenge Cup qualification ၃ ၈ စက်တင်ဘာ ၂၀၁၄ , Philippine 1-03-22014 Philippine Peace Cup ကိုးကား Category:မြန်မာဘောလုံးသမားများ ကိုးကား External links Category:မြန်မာဘောလုံးသမားများ။
စိုးမြတ်သူ(၁၅ မေလ ၁၉၉၀ ခုနှစ်)သည် ဘောလုံးသမားတစ်ဦးဖြစ်ပြီး မြန်မာ အမျိုးသား ဘောလုံးအသင်းတွင် ရှေ့တန်း တိုက်စစ်နေရာတွင် ကစားလျက်ရှိသည်။
လက်ရှိကစားနေသော ကလပ်အသင်းမှာ ဇေယျာရွှေမြေအသင်းဖြစ်သည်။
ဆက်ဖြိုးဝေ(၁ ဒီဇင်ဘာ ၁၉၉၄ ခုနှစ်)သည် အလယ်တန်းနေရာတွင် ကစားလျက်ရှိသော ဘောလုံးသမားတစ်ဦးဖြစ်ပြီး မြန်မာ ယူ-၂၃ အသင်းနှင့် ရန်ကုန်ယူနိုက်တက် အသင်းတို့တွင် ကစားလျက်ရှိသည်။
မောင်မောင်လွင် (၁၉၉၅ ဇွန် ၁၈ မွေးဖွား) သည် မြန်မာနိုင်ငံဘောလုံးအသင်းမှဖြစ်သည်။
သူသည် ထိုင်းလိဒ် ဝမ်း ကလဒ် လန်ဖန်ဝါရီယာ အသင်းနှင့် မြန်မာ့လက်ရွေးစင်ဘောလုံး အသင်းခေါင်းဆောင်အဖြစ် ပါဝင်ကစားသည်။
သူသည် ၂၀၁၅ ယူ-၂၀ FIFA ဖလားတွင်လည်းပါဝင်ခဲ့သည်။
၂၀၂၂ ခုနှစ်မှစ၍ ထိုင်းလိဒ် ဝမ်း ကလဒ် လန်ဖန်ဝါရီယာ အသင်းတွင် ကစားလျက်ရှိသည်။
2022 တွင် Lamphun နှင့် Thai League 2 တို့ကို ဆွတ်ခူးနိုင်ခဲ့ပြီး နိုင်ငံခြားတွင် ဖလားရရှိသည့် ပထမဆုံးမြန်မာဘောလုံးကစားသမားဖြစ်လာခဲ့သည်။
၂၀၂၅ ခုနှစ်တွင် မောင်သည် ASEAN All-Stars အသင်းအတွက် တစ်ဂိုးတည်းသာ သွင်းယူကာ Manchester United F.C. အသင်းကို ၁-၀ ဖြင့် အနိုင်ရစေခဲ့သည်။
ကလပ်အသက်မွေးဝမ်းကျောင်း မောင်မောင်လွင်သည် ၂၀၁၄ ခုနှစ် ဇန်နဝါရီလတွင် ဟံသာဝတီယူနိုက်တက် အသင်းဖြင့် ပရော်ဖက်ရှင်နယ် ဘောလုံးအသက်မွေးဝမ်းကျောင်းကို စတင်ခဲ့သည်။
ရန်ကုန်ယူနိုက်တက် ၂၀၁၇ ခုနှစ် နိုဝင်ဘာလ ၂၃ ရက်တွင် မောင်မောင်လွင်သည် ရန်ကုန်မြို့သို့ ပြောင်းရွှေ့ကာ ရန်ကုန်ယူနိုက်တက် အသင်းသို့ ပူးပေါင်းခဲ့သည်။
၂၀၁၈ ခုနှစ် ဇန်နဝါရီလ ၁၄ ရက်တွင် မိမိ၏ ယခင်အသင်းကို ရင်ဆိုင်ကစားရာ ပွဲတွင် ၂–၁ ဖြင့် အနိုင်ရရှိသည့်ပွဲတွင် အသင်းအတွက် ပွဲဦးထွက်ခဲ့သည်။
မိမိ၏ ပထမဆုံးရာသီတွင် မြန်မာနိုင်ငံ ဘောလုံးလိဂ် ချန်ပီယံနစ်နှင့် ၂၀၁၈ ခုနှစ် MFF ချယ်ရီတီဖလား ချန်ပီယံနစ်ကို ရယူနိုင်ခဲ့သည်။
မောင်မောင်လွင်သည် ၂၀၁၉ ခုနှစ် ဖေဖော်ဝါရီလ ၂၆ ရက်တွင် တင်ပင်းစ် ရိုးဗား(စင်္ကာပူ) အသင်းကို ဆန့်ကျင်ကစားသည့် AFC ကုပ် ပွဲတွင် ၃–၁ ဖြင့် ရှုံးနိမ့်ခဲ့သော်လည်း မိမိ၏ ပွဲဦးထွက်ကို မှတ်တမ်းတင်ခဲ့သည်။
ထို့နောက် ၂၀၁၉ ခုနှစ် ဧပြီလ ၂ ရက်တွင် ဗီယက်နမ် အသင်း ဟာနွိုင်း အသင်းကို ၁–၀ အနိုင်ယူသည့် ပွဲတွင် တစ်ဂိုးသီးသန့် ဖြင့် အသင်းအတွက် ဂိုးသွင်းနိုင်ခဲ့သည်။
၂၀၂၀ ခုနှစ် AFC ကုပ် ချီဖွဲ့ပွဲ ဆန္ဒပြိုင်ပွဲတွင် ဘရူနိုင်း အသင်း အင်ဒရာ အသင်းကို ဆန့်ကျင်ကစားရာ ပွဲနှစ်ပွဲစလုံးတွင် မောင်မောင်လွင်သည် ဂိုးတစ်ဂိုး သွင်းနိုင်သည့်အပြင် အဆက် ၃ ခုကိုလည်း ပံ့ပိုးပေးခဲ့သည်။
အသင်းသည် ၉–၂ စုစုပေါင်း ဂိုးအသာလွန်ဖြင့် အနိုင်ရရှိကာ ၂၀၂၀ AFC ကုပ်ပွဲသို့ တက်ရောက်ခွင့် ရရှိခဲ့သည်။
လမ်ဖွန်းဝေါရီယာသ် ၂၀၂၁ ခုနှစ် ဒီဇင်ဘာလ ၂၁ ရက်တွင် မောင်မောင်လွင်သည် ထိုင်းနိုင်ငံသို့ ပြောင်းရွှေ့ကာ ထိုင်းလိဂ် ၂ တွင်ပါဝင်သည့် လမ်ဖွန်း ဝေါရီယာသ် အသင်းသို့ ပူးပေါင်းခဲ့သည်။
၂၀၂၂ ခုနှစ် ဇန်နဝါရီလ ၈ ရက်တွင် ကပ်စတမ္ယူနိုက်တက် အသင်းနှင့် ယှဉ်ပြိုင်ရာ ပွဲ၌ ၂–၀ အနိုင်ရရှိသည့် ပွဲတွင် မိမိ၏ ပွဲဦးထွက်ကစားမှုအတွင်း အဆက်တစ်ခုကို ပံ့ပိုးပေးနိုင်ခဲ့သည်။
၂၀၂၂ ခုနှစ် ဖေဖော်ဝါရီလ ၁၂ ရက်တွင် မောင်မောင်လွင်သည် မုအန်ကန် ယူနိုက်တက် အသင်းနှင့် ပွဲ၌ ၃–၁ အနိုင်ရရှိသည့်ပွဲတွင် မိမိ၏ ပထမဆုံး ဂိုးကို သွင်းနိုင်ခဲ့သည်။
၂၀၂၂ ခုနှစ် ဖေဖော်ဝါရီလ ၂၅ ရက်တွင် ချင်းမိုင် အသင်းနှင့် ပွဲ၌ ၃–၂ အနိုင်ရရှိသည့်ပွဲတွင် တစ်ဂိုး သွင်းပေးနိုင်သည့်အပြင် အဆက် ၂ ခုကိုလည်း ပံ့ပိုးပေးနိုင်ခဲ့ပြီး Man of the Match ချီးမြှင့်ခံခဲ့သည်။
မိမိ၏ ပထမဆုံးရာသီတွင် ထိုင်းလိဂ် ၂ ချန်ပီယံနစ်ကို အနိုင်ရရှိခဲ့ပြီး ထိုင်းလိဂ် ၂ ချန်ပီယံနစ် ရရှိခဲ့သည့် ပထမဆုံး မြန်မာကစားသမား ဖြစ်လာခဲ့သည်။
အပြည်ပြည်ဆိုင်ရာအသက်မွေးဝမ်းကျောင်း မောင်မောင်လွင်သည် ၂၀၁၅ ခုနှစ် စက်တင်ဘာလတွင် နယူးဇီလန်အသင်းနှင့် ပြုလုပ်သော မိတ်ဆက်ပွဲအတွက် မြန်မာ့အမျိုးသားအသင်းသို့ ခေါ်ယူခံရသော်လည်း အဆိုပါပွဲတွင် ပါဝင်ကစားခြင်းမရှိခဲ့ပါ။
ထို့နောက် ၂၀၁၅ ခုနှစ် အောက်တိုဘာလ ၈ ရက်နေ့တွင် လက်ဘနွန်အသင်းနှင့် ပြုလုပ်သော ၂၀၁၈ ခုနှစ် FIFA ကမ္ဘာ့ဖလားအရည်အချင်းစစ်ပွဲတွင် ပထမဆုံးအကြိမ်အဖြစ် မြန်မာ့အမျိုးသားအသင်းအတွက် နိုင်ငံတကာအဆင့်တွင် ပါဝင်ကစားခဲ့သည်။
၂၀၁၆ ခုနှစ် ဇွန်လ ၆ ရက်နေ့တွင် ဟောင်ကောင်အသင်းနှင့် ပြုလုပ်သော ၂၀၁၆ AYA ဘဏ်ဖလားပွဲတွင် မောင်မောင်လွင်သည် မြန်မာ့အမျိုးသားအသင်းအတွက် ပထမဆုံးဂိုးကို သွင်းယူခဲ့ပြီး၊ ထိုပွဲတွင် အစွမ်းထက်သောကစားမှုဖြင့် အနိုင်ရရှိရန် အထောက်အကူပြုခဲ့သည်။
၂၀၁၈ ခုနှစ် အောက်တိုဘာလတွင် ဘိုလီးဗီးယားနှင့် ဘာရိန်းအသင်းများနှင့် ပြုလုပ်သော မိတ်ဆက်ပွဲများတွင် မောင်မောင်လွင်ကို မြန်မာ့အမျိုးသားအသင်း၏ ကျပ်တင်အဖြစ် ရွေးချယ်ခဲ့သည်။
၂၀၁၉ ခုနှစ် နိုဝင်ဘာလ ၁၄ ရက်နေ့တွင် တာဂျီကစ္စတန်အသင်းနှင့် ပြုလုပ်သော ၂၀၂၂ ခုနှစ် FIFA ကမ္ဘာ့ဖလားအရည်အချင်းစစ်ပွဲတွင် မောင်မောင်လွင်သည် တစ်ဂိုးသွင်းယူပြီး၊ တစ်ဂိုးအထောက်အကူပြုကစားမှုဖြင့် မြန်မာ့အမျိုးသားအသင်းကို Group F အုပ်စုတွင် ပထမဆုံးအနိုင်ရရှိရန် အရေးပါသောအခန်းကဏ္ဍကို ထမ်းဆောင်ခဲ့သည်။
၂၀၂၂ ခုနှစ် AFF ချန်ပီယံရှစ်ပွဲတွင် မောင်မောင်လွင်သည် စင်္ကာပူအသင်းနှင့် ပြုလုပ်သော ပွဲတွင် နှစ်ဂိုးသွင်းယူခဲ့သော်လည်း၊ မြန်မာ့အမျိုးသားအသင်းသည် ၃–၂ ဖြင့် ရှုံးနိမ့်ခဲ့သည်။
၂၀၂၄ ခုနှစ် AFF ချန်ပီယံရှစ်ပွဲတွင် မောင်မောင်လွင်သည် ဖိလစ်ပိုင်အသင်းနှင့် ပြုလုပ်သော ပွဲတွင် အပြစ်သတ်ပေးကန်ခြင်းမှတစ်ဆင့် တစ်ဂိုးသွင်းယူခဲ့သည်။
သူသည် အပြစ်သတ်ပေးကန်ခြင်းအတွက် အထူးကျွမ်းကျင်သူအဖြစ် သိရှိကြသည်။
၂၀၂၅ ခုနှစ် မေလ ၂၈ ရက်နေ့တွင် မလေးရှားနိုင်ငံ၊ ကွာလာလမ်ပူရှိ ဘူကစ်ဂျာလီ အမျိုးသားအားကစားကွင်း၌ ပြုလုပ်သော Maybank Challenge Cup ပွဲတွင် မောင်မောင်လွင်သည် ASEAN All-Stars အသင်းအတွက် တစ်ဂိုးသွင်းယူကာ Manchester United အသင်းကို ၁–၀ ဖြင့် အနိုင်ရရှိစေခဲ့သည်။
ထိုဂိုးသည် ပွဲ၏ ၇၁ မိနစ်တွင် အော်စတေးလျနိုင်ငံသား Adrian Segecic ၏ အထောက်အကူပြုကစားမှုဖြင့် ဖြစ်ပေါ်ခဲ့သည်။
အသက်မွေးဝမ်းကျောင်းစာရင်းဇယား အသင်း + အသင်းနှင့်နှစ်အလိုက် ဝင်ရောက်ကစားမှုနှင့် ဂိုးအရေအတွက် အသင်း နှစ် ပြိုင်ပွဲများ ဂိုးများ အကူအညီများဟံသာဝတီ ယူနိုက်တက်၂၀၁၃၂၁25၂၀၁၅၂၂24၂၀၁၆၂၂73၂၀၁၇၂၂30စုစုပေါင်း၈၇1412 + အသင်းနှင့်နှစ်အလိုက် ဝင်ရောက်ကစားမှုနှင့် ဂိုးအရေအတွက် အသင်း နှစ် ပြိုင်ပွဲများ ဂိုးများ အကူအညီများရန်ကုန် ယူနိုက်တက်20182812620193011120201447စုစုပေါင်း722714 + အသင်းနှင့်နှစ်အလိုက် ဝင်ရောက်ကစားမှုနှင့် ဂိုးအရေအတွက် အသင်း နှစ် ပြိုင်ပွဲများ ဂိုးများ အကူအညီများလမ်ဖွန် ဝေါရီယာ 2021–202218472022–202325342023–20241721စုစုပေါင်း60912 အပြည်ပြည်ဆိုင်ရာ မြန်မာ့အမျိုးသားဘောလုံးအသင်း201510020161213201791020181011201981320211120202243020231113စုစုပေါင်း661010 + ပြိုင်ဘက်အလိုက် ဂိုးအရေအတွက် ပြိုင်ဘက် ဂိုး 2 2 2 1 1 1 1 စုစုပေါင်း 10 အပြည်ပြည်ဆိုင်ရာဂိုးများ ပထမ ဂိုးစာရင်းတွင် မြန်မာအသင်း၏ ဂိုးစာရင်းကို ဦးစွာ ဖော်ပြထားသည်။
နံပါတ် ရက်စွဲ ဂျင်းမြင့်ရာနေရာ ပြိုင်ဘက် ဂိုးပေးသည့်အချိန် ရလဒ် ပြိုင်ပွဲ 1. 6 ဇွန် 2016 သုဝဏ္ဏ မိန့်တော်ရုံ, ရန်ကုန်, မြန်မာ 2–0 3–0 2016 AYA ဘဏ်ဖလား 2. ၂၁ မတ် ၂၀၁၇ ပါကန်ဆာရီ ဘောလုံးကွင်း, ဘိုဂေါ်, အင်ဒိုနီးရှား 1–1 3–1 ဖေါ်ပြီမိတ်ဆက်ပြိုင်ပွဲ 3 16 နိုဝင်ဘာ 2018 နယူးလာအို ဘောလုံးကွင်း, ဗီယန့်တီယန်, လာအို 3–1 3–1 2018 AFF ချန်ပီယံရှစ် 4 14 နိုဝင်ဘာ 2019 မန္တလသီရိ ဘောလုံးကွင်း, မန္တလေး, မြန်မာ 4–2 4–3 2022 FIFA ကမ္ဘာ့ဖလားယှဉ်ပြိုင်မှု – AFC ဒုတိယအဆင့် 5. 25 နိုဝင်ဘာ 2021 Emirhan Sports Complex, အန်တလီယာ, တူရကီ 1–4 1–4 ဖေါ်ပြီမိတ်ဆက်ပြိုင်ပွဲ 6 ၈ ဒီဇင်ဘာ ၂၀၂၁ အမျိုးသားဘောလုံးကွင်း, ကာလန်, စင်္ကာပူ 2–0 2–0 2020 AFF ချန်ပီယံရှစ် Group A 7. ၂၄ ဒီဇင်ဘာ ၂၀၂၂ Jalan Besar Stadium, ကာလန်, စင်္ကာပူ 1–0 2–3 2022 AFF ချန်ပီယံရှစ် 8. 2–2 9. ၃၀ ဒီဇင်ဘာ ၂၀၂၂ သုဝဏ္ဏ ဘောလုံးကွင်း, ရန်ကုန်, မြန်မာ 10. ၁၉ ဇွန် ၂၀၂၃ Dalian Pro Soccer Academy Base, ဒလီယန်, တရုတ် 2–0 2–0 ဖေါ်ပြီမိတ်ဆက်ပြိုင်ပွဲ 11. ၁၀ အောက်တိုဘာ ၂၀၂၄ သုဝဏ္ဏ ဘောလုံးကွင်း, ရန်ကုန်, မြန်မာ 2–02–012. ၁၉ နိုဝင်ဘာ ၂၀၂၄ 1–1 2–3 13. ၁၂ ဒီဇင်ဘာ ၂၀၂၄ Rizal Memorial Stadium, မနီလာ, ဖိလစ်ပိုင် 1–0 1–1 2024 ASEAN Championship14. ၂၅ မတ် ၂၀၂၅ သုဝဏ္ဏ ဘောလုံးကွင်း, ရန်ကုန်, မြန်မာ 2–1 2–1 2027 AFC အာရှဖလား အရည်ချင်းပြည့်စုံအဆင့် ဂုဏ်သတင်း အသင်း ရန်ကုန် ယူနိုက်တက် ၂၀၁၈ မြန်မာနိုင်ငံဘောလုံးလိဂ် MFF ရန်ပုံငွေဖလား ၊ ၂၀၁၈ လမ်ဖွန် ဝေါရီယာ ထိုင်းလိဂ် ၂ ၊ ၂၀၂၁–၂၀၂၂ အပြည်ပြည်ဆိုင်ရာ ASEAN အားကစားအသင်းများ Maybank Challenge Cup: ၂၀၂၅ မြန်မာ အိန္ဒိယတွင် အတူတကွ ဆော့ပြိုင်တော် ရွှေများ (Tri-Nation Series) ၊ ၂၀၂၃ ကိုယ်ရေးအောင်မြင်မှု Best Player of the Year Awards: ၂၀၁၈ ASEAN All-Stars: 2025 ကိုးကား ပြင်ပလင့်များ Category:မြန်မာဘောလုံးသမားများ။
ရှိုင်းသူရ(၁၀ မတ် ၁၉၉၆ ခုနှစ်)သည် မြန်မာ ယူ-၂၃ လက်ရွေးစင် ဘောလုံးကစားသမားဟောင်း တစ်ဦးဖြစ်ပြီး လက်ရှိတွင် မြန်မာနေရှင်နယ်လိဂ် ရတနာပုံအသင်းတွင် ရှေ့တန်း တိုက်စစ်နေရာတွင် ကစားလျက်ရှိသည်။
စိုးကျော်ကျော်(၁၆ ဖေဖော်ဝါရီ ၁၉၉၁ ခုနှစ်)သည် ဘောလုံးသမားတစ်ဦးဖြစ်ပြီး မြန်မာ အမျိုးသား ဘောလုံးအသင်းတွင် ရှေ့တန်းတိုက်စစ် နေရာတွင်ကစားလျက်ရှိသည်။
လက်ရှိ ကစားနေသော ကလပ်အသင်းမှာ ဧရာဝတီယူနိုက်တက်ဘောလုံးအသင်း ဖြစ်သည်။
ဆိုက်ဘေးရီးယား ကတိုးကောင် (Siberian Musk Deer) ကို အာရှတိုက်အရှေ့မြောက်ဘက်ရှိ တောင်ပေါ်တောအုပ်များတွင်တွေ့ရသော ကတိုးကောင်တစ်မျိုး ဖြစ်လေသည်။
သိပ္ပံအမည်မှာ မော့စ်ချက်စ် မော်ချီဖားရက်စ် ဖြစ်သည်။
ယင်းတို့ကို ဆိုက်ဘေးရီးယား တောင်ပိုင်းရှိ အဖျားချွန်သောအရွက်များရှိသည့်အပင်များပေါက်သောတောအုပ်များတွင် တွေ့ရလေသည်။
သို့သော်လည်း ယင်းတို့ကို မွန်ဂိုလီးယား၊ အတွင်းမွန်ဂိုလီးယား၊ မန်ချူးရီးယား (တရုတ်ပြည်အရှေ့မြောက်ပိုင်း) နှင့် ကိုရီးယားကျွန်းဆွယ်တို့၏ အစိတ်အပိုင်းတချို့တွင်လည်း တွေ့ရလေသည်။
ညအချိန်တွင်သာ အများဆုံးကျက်စားတတ်လေသည်။
ရာသီအလိုက် ခရီးတိုများ ရွှေ့ပြောင်း ကျက်စားတတ်သည်။
မီတာ၂၆၀ဝအထက် မြင့်သောအရပ်တွင်သာ ကျက်စားသည်။
အရွယ်ရောက်ပြီးသော ကတိုးကောင်များသည် သေးငယ်ပြီး ကိုယ်အလေးချိန်သည် ၇ မှ ၁၇ ကီလိုဂရမ်သာ လေးလေသည်။
ဆိုက်ဘေးရီးယားကတိုးကောင်ကို အိုင်ယူစီအန်က မျိုးပြုန်းတီးနိုင်သည့်မျိုးစိတ်အဖြစ် သတ်မှတ်ထားလေသည်။
ယင်းတို့ ၏ ကတိုးကျိတ်ကိုအလိုရှိမှုကြောင့် အမဲလိုက်ခံကြရသည်။
ကတိုးသည် တစ်ကီလိုဂရမ်လျှင် ဒေါ်လာ ၄၅၀ဝ၀ တန်လေ သည်။
အရွယ်ရောက်ပြီးသောအဖိုတစ်ကောင်ထံမှ ကတိုးဂရမ် ဆယ်ဂဏန်း အနည်းငယ်ကိုသာ စစ်ထုတ်ရယူနိုင်လေ သည်။
ကတိုးကောင်ကို မသတ်ဘဲလျက် ကတိုးကျိတ်ကို ဖယ်ရှားယူနိုင်ခြေ ရှိလေသည်။
သို့သော်လည်း မည်သူမှ ဤကဲ့သို့ မလုပ်ဆောင်ကြချေ။
ဆာခါလင်ကျွန်းတွင် မျိုးစိတ်ခွဲတစ်မျိုး ကျက်စားလေသည်။
Huffman, Brent. "Species profile: Moschus moschiferus, Siberian musk deer". www.UltimateUngulate.com. Archived from the original on 2010-02-17. Retrieved 2010-02-17. ကိုးကား ကဏ္ဍ:ကတိုးကောင်များ Category:တရုတ်နိုင်ငံတွင် တွေ့ရသော နို့တိုက်သတ္တဝါများ Category:ရုရှားနိုင်ငံတွင် တွေ့ရသော နို့တိုက်သတ္တဝါများ Category:မွန်ဂိုလီးယားနိုင်ငံတွင် တွေ့ရသော နို့တိုက်သတ္တဝါများ Category:မြောက်ကိုရီးယားနိုင်ငံတွင် တွေ့ရသော နို့တိုက်သတ္တဝါများ။
ဖက်ချေ (Leaf Deer or Leaf Muntjac) ကို ဖက်ဂျီဟုလည်းကောင်း၊ ပူတာအိုချေဟုလည်းကောင်း ခေါ်တွင်သည်။
ချေမျိုးစိတ်အငယ်စား ဖြစ်လေသည်။
သိပ္ပံအမည်မှာ မန်တီးယားကပ်စ် ပူတာအိုအင်းဆစ် ဖြစ်သည်။
ဖက်ချေကို ၁၉၉၇ခုနှစ်ကမှ ဇီဝဗေဒပညာရှင် အလန် ရာဘင်နိုဝဇ့်က မြန်မာနိုင်ငံမြောက် ပိုင်းရှိ ဝေးလံသီခေါင်သော နောင်မွန်းမြို့နယ်အတွင်း ကွင်းဆင်းလေ့လာမှုတွင် ရှာဖွေတွေ့ရှိခဲ့သည်။
ရာဘင်နိုဝဇ့်သည် ဖက်ချေကို ချေအသေကောင်တစ်ကောင်မှတဆင့် သိရှိခဲ့ခြင်း ဖြစ်သည်။
ကနဦးက ယင်းချေအသေကောင်သည် အခြား သောချေမျိုးစိတ်တစ်မျိုး၏ အကောင်ပေါက်ကလေး၏ အသေကောင်ဟု ယူဆခဲ့သည်။
သို့သော်လည်း ယင်းအသေ ကောင်မှာ အရွယ်ရောက်ပြီးသော အမတစ်ကောင်မှန်း သိသွားလေသည်။
သူသည် နမူနာများကို ရယူနိုင်ခဲ့ပြီး မျိုးဗီဇစစ် ဆေးမှုမှတဆင့် သမင်မျိုးစိတ်သစ်တစ်မျိုးဖြစ်ကြောင်း သိခဲ့လေသည်။
ဒေသခံမုဆိုးများက ဤမျိုးစိတ်ကို ကောင်းစွာသိ ကြပြီး ဖက်ချေဟုခေါ်တွင်ကြလေသည်။
အကြောင်းမှာ သစ်ရွက်ကြီးတစ်ရွက်တည်းဖြင့်ပင် လုံးဝထုပ်ပိုးနိုင်သောကြောင့် ဖြစ်သည်။
Ellis, Richard (2004). No Turning Back: The Life and Death of Animal Species. New York: Harper Perennial. p. 260. ISBN 0-06-055804-0. ဖက်ချေကို မြန်မာနိုင်ငံ၏ သိပ်သည်းသောသစ်တောများတွင်သာ တွေ့ရလေသည်။
ယင်းတို့ကို မြန်မာနိုင်ငံ၊ ပူတာအိုမြို့ ၏ အရှေ့မြောက်ဘက်ရှိ ဟူကောင်းတောင်ကြားတွင် တွေ့ရလေသည်။
မေခမြစ်၏ နမ့်တမိုင်မြစ်လက်တက်တွင် တွေ့ရ လေသည်။
ယင်းတို့ကို အမြင့် မီတာ ၄၅၀မှ ၆၀ဝ အကြားတွင် တွေ့ရလေသည်။
ယင်းမှာ အပူပိုင်းသစ်တော များနှင့် သမပိုင်းသစ်တောများအကြား ကြားခံနယ်မြေ ဖြစ်လေသည်။
၂၀ဝ၂ခုနှစ်တွင် ယင်းတို့ကို အိန္ဒိယနိုင်ငံ၊ အာရုနာချယ် ပရာဒတ်ရှ်ပြည်နယ်အရှေ့ပိုင်းရှိ နမ်ဒါဖ ကျားဘေးမဲ့တောတွင်လည်း တွေ့ရလေသည်။
Choudhury, A.U. (2003) The mammals of Arunachal Pradesh. Regency Publications, New Delhi. 140pp ယင်းအပြင် နာဂလန်းပြည်နယ်၏ လိုဟစ် နှင့် ချန်လန်းနယ်မြေများတွင်လည်းကောင်း၊ နောခ့်လခ့်ဒေသအနီးတွင်လည်းကောင်း တွေ့ရလေသည်။
ယင်းတို့ကို ပတ်ကွိုင်နှင့် ကူမွန်တောင်တန်းများဆုံရာနေရာတွင်လည်း တွေ့ရမည်ဟု ယူဆထားသည်။
Datta, A;J Pansa; MD Madhusudan & C Mishra (2003) Discovery of the Leaf Deer (Muntiacus putaoensis) in Arunachal Pradesh: an addition to the large mammals of India. Current Science 84:454-458 အရွယ်ရောက်ပြီးသော ဖက်ချေတစ်ကောင်သည် ပခုံးအမြင့် ၂၀ လက်မ (၅၀ စင်တီမီတာ) သာ ရှိလေသည်။
ကိုယ်အလေးချိန်မှာ ၂၅ပေါင် (၁၁ကီလိုဂရမ်) ထက်ပင် လျော့နည်းသည်။
အညိုနုရောင် ရှိသည်။
အဖိုများတွင် ဦးချိုတက်မပါ သော ဦးချိုများ ရှိပြီး ယင်းမှာ ၁လက်မ (၂.၅ စင်တီမီတာ) ရှည်သည်။
ယင်းမှလွဲလျှင် အဖိုနှင့်အမသည် တူညီသည်။
ဤမျိုးစိတ်သည် သမင်မျိုးစိတ်များအကြားတွင် တမူထူးခြားလေသည်။
ဖက်ချေအကောင်ပေါက်ကလေးများတွင် အစက် အပြောက် မပါပေ။
အခြားသောချေမျိုးစိတ်များနှင့်လည်း ကွာခြားသည်။
အကြောင်းမှာ ဖက်ချေအဖိုရော အမပါ အပြင် သို့ထိုးထွက်နေသောသွားစွယ် ရှိလေသည်။
ကိုးကား ကဏ္ဍ:ချေ၊ (ဂျီ) Category:မြန်မာနိုင်ငံတွင် တွေ့ရသော နို့တိုက်သတ္တဝါများ Category:အိန္ဒိယနိုင်ငံတွင် တွေ့ရသော နို့တိုက်သတ္တဝါများ။
ပြည့်ဖြိုးအောင်(၈ ဇူလိုင် ၁၉၉၁ ခုနှစ်)သည် မြန်မာလက်ရွေးစင် ဂိုးသမား တစ်ဦးဖြစ်ပြီး လက်ရှိတွင် မြန်မာ နေရှင်နယ် လိဂ်ပြိုင်ပွဲဝင် ဆောက်သန်းမြန်မာ အသင်းတွင် ကစားလျက်ရှိသည်။
ပြည့်ဖြိုးအောင်(၁၉ နိုဝင်ဘာလ ၁၉၈၇ ခုနှစ်)သည် ဘောလုံးသမားတစ်ဦးဖြစ်ပြီး မြန်မာ လက်ရွေးစင်အသင်းတွင် နောက်တန်း ခံစစ်နေရာတွင် ကစားသော ကစားသမားတစ်ဦးဖြစ်သည်။
ကလပ်အသင်းမှာ ရန်ကုန်ယူနိုက်တက် အသင်းဖြစ်ပြီး ထိုအသင်းနှင့်အတူ မြန်မာ နေရှင်နယ် လိဂ်ဖလား ၄ ကြိမ် ဆွတ်ခူးဖူးသည်။
ပြည့်ဖြိုးအောင် (ဘောလုံးသမား) ပြည့်ဖြိုးအောင် (ဂိုးသမား)။
ပြည့်လျှံအောင်(၁၇ ဒီဇင်ဘာ ၁၉၉၄ ခုနှစ်)သည် ဂိုးသမား တစ်ဦးဖြစ်ပြီး မြန်မာ အမျိုးသား ဘောလုံးအသင်းနှင့် ရတနာပုံအသင်းတို့တွင် ကစားလျက်ရှိသည်။
ဖြိုးကိုကိုသိန်း(၂၄ ဇန်နဝါရီလ ၁၉၉၃ ခုနှစ်)သည် လက်ရွေးစင် ဘောလုံးသမားတစ်ဦးဖြစ်ပြီး မြန်မာ အမျိုးသား ဘောလုံးအသင်းနှင့် မြန်မာ ယူ-၂၃ အသင်းတို့တွင် ကစားခဲ့သည်။
လက်ရှိကစားနေသော ကလပ်အသင်းမှာ မြန်မာ နေရှင်နယ် လိဂ်ပြိုင်ပွဲဝင် ဧရာဝတီယူနိုက်တက်အသင်း ဖြစ်သည်။
ပိုင်စိုး(၂၂ မတ်လ ၁၉၈၇ ခုနှစ်)Profileသည် ဘောလုံးသမားတစ်ဦးဖြစ်ပြီး လက်ရှိတွင် Thai Division 1 League ပြိုင်ပွဲဝင် ဖူးခတ် FC တွင် ကစားလျက်ရှိသည်။
သူသည် မြို့ခံကလပ်အသင်းဖြစ်သော ရတနာပုံ ဘောလုံးအသင်းမှ ကစားသမားတစ်ဦးဖြစ်သည်။
သူကို မြန်မာ အမျိုးသား ဘောလုံးအသင်းတွင် ဝင်ရောက်ကစားရန် ဖိတ်ခေါ်ခံခဲ့ရပြီး 2010 AFF Suzuki Cup နှင့် 2014 FIFA World Cup qualifiers တို့တွင် ဝင်ရောက်ကစားခဲ့သည်။
ညီညီမင်း(၁ အောက်တိုဘာ ၁၉၉၄ ခုနှစ်)သည် ဘောလုံးသမားတစ်ဦးဖြစ်ပြီး မြန်မာ အမျိုးသား ဘောလုံးအသင်းနှင့် မြန်မာ ယူ-၂၂ အသင်းတို့တွင် အလယ်တန်းနေရာမှာ ကစားခဲ့သည်။
လက်ရှိ ကစားနေသော ကလပ်အသင်းမှာ မနေမြေ FC ဖြစ်သည်။
Black metal သည် heavy metal ဂီတ၏ပြင်းထန်သော မျိုးခွဲတစ်မျိုးဖြစ်သည်။
လျင်မြန်သော tempo များနှင့် shrieking vocal ပုံစံများပါဝင်သည်။
လေးလံသိပ်သည်းသော distorted guitar များကို tremolo pickingဖြင့် တီးခတ်ကြသည်။
raw(lo-fi) recording၊ ထုံးနည်းမဟုတ်သော သီချင်းတည်ဆောက်ပုံများနှင့် ကွဲပြားသော စရိုက်လက္ခဏာများနှင့် နည်းပညာများကို အသုံးပြုထားသော်လည်း atmosphere ကိုအသားပေးထားသည်။